2016-yilning birinchi yarmida Investitsiya dasturi doirasida 43 ta ishlab chiqarish obyekti ishga tushirildi

O‘zbekiston Milliy axborot agentligi O‘zbekiston Respublikasini 2016-yilning birinchi yarmida ijtimoiy-iqtisodiy rivojlantirish yakunlarini e’lon qildi.

Unga ko‘ra, shu yilning birinchi yarmida Investitsiya dasturi doirasida umumiy qiymati 1,9 milliard dollarlik 43 ishlab chiqarish obyekti ishga tushirildi.
Jumladan, “Jizzax viloyatidagi sement zavodini kengaytirish”, “JM O‘zbekiston» aksiyadorlik jamiyatida “T-250 rusumidagi yengil avtomobillar ishlab chiqarishni tashkil qilish”, “Indorama Qo‘qon tekstil” xorijiy korxonasida yigiruv korxonasi tashkil etish (IV-bosqich)”, Andijon viloyati Buloqboshi tumanidagi “Fanteks” mas’uliyati cheklangan jamiyatida yigiruv korxonasi tashkil qilish”, “Moylisoy koni qurilishi”, “GMZ-3 da texnik suvni chiqarish moslamasi va chuchuklashtirish qurilmasini qurish”, “Jizzax plastmassa” aksiyadorlik jamiyatida polietilen plyonka va quvurlar, “Jizzax” maxsus industrial zonasi hududida shisha tolasidan issiqlik izolatsiya buyumlari va keng turdagi elektr qurilma hamda elektrotexnika mahsulotlari ishlab chiqarishni tashkil etish va boshqa loyihalar shular jumlasidandir.
Shu bilan birga, umumiy qiymati 3,4 milliard dollardan ziyod 72 yirik yangi investitsiya loyihasi amalga oshirilmoqda.